stanford-oval/wikipedia huggingface dataset:
Bolt Thrower
Historia > Ensiaskeleet

Bolt Thrower perustettiin syyskuussa 1986, alun perin Crust punkin, hardcoren ja thrash metallin risteytystä eli crust/grindcorea esittävänä  yhtyeenä, vaikutteinaan muun muassa thrash-yhtye Slayer ja punk-yhtyeet Crass ja Discharge. Yhtyeen perustivat basisti Gavin Ward ja kitaristi Barry Thomson. Pian mukaan liittyivät myös rumpali Andrew Whale ja laulaja Alan West. Huhtikuussa 1987 Bolt Throwerilta ilmestyi ensimmäinen demo, In Battle There Is No Law.
Yhtyeen seuraava äänite oli Concession of Pain -demo, jonka he äänittivät syyskuussa 1987. Gavin oli vaihtanut paikkansa kitaraan ja Alex Tweedystä tuli bassonsoittaja.  Alex ei kuitenkaan ilmaantunut demon äänityksiin, joten Gavin soitti sekä kitarat että bassot. Kaksi viikkoa myöhemmin Jo Bench korvasi Alexin vakituisesti. Vuoden 1988 alkupuolella Bolt Thrower sai levytyssopimuksen Vinyl Solution -levy-yhtiön kanssa. Juuri ennen ensimmäisen kokopitkän albumin äänityksiä vokalisti vaihtui Karl Willetsiin. Yhtyeen debyytti In Battle There Is No Law (samanniminen kuin ensimmäinen demo) oli vain puolen tunnin mittainen, ja sisälsi erittäin primitiivisen ja raa'an äänimaailman.
Historia > Vuodet 1989-1994

Yhtye ei ollut tyytyväinen Vinyl Solutionin kanssa solmittuun levytyssopimukseen, joten levy-yhtiöksi tuli Earache Records. Earache oli niihin aikoihin solminut sopimukset muun muassa Carcassin ja Napalm Deathin kanssa. Crust-vaikutteita karsittiin hieman pois, ja Bolt Throwerin tyyli alkoi tästä lähtien muuttua raskaampaan, nopeampaan, aggressiivisempaan ja ennen kaikkea vielä perinteisempään grindcoreen. Näissä merkeissä äänitettiin toinen albumi Realm of Chaos - Slaves to Darkness, jonka kannet kuvitti Games Workshop, joka tuottaa muun muassa Warhammer-miniatyyripeliä. Realm of Chaosin äänitysten jälkeen yhtye meni Grindcrusher-nimiselle kiertueelle, jolla oli mukana muun muassa Carcass, Napalm Death ja Morbid Angel. Yksi Cenotaph-EP:llä julkaistuista kappaleista oli äänitetty tällä kyseisellä kiertueella. Tämä EP sisälsi myös kaksi kappaletta tulevalta albumilta War Masterilta.
War Master äänitettiin heinäkuussa 1990. Tyyli muuttui enemmänkin death metaliksi tai death-grindiksi. Albumina War Masteria pidetään yleisesti Bolt Throwerin todellisena klassikkona sekä death metalin ja grindcoren risteytyksen, eli ns. death-grindin pioneerijulkaisuna. Bolt Throwerin seuraava askel oli The IVth Crusade, neljäs albumi. Grindcore-vaikutteita karsittiin hieman pois, ja levy olikin paljon hitaampi kuin edeltäjänsä. The IVth Crusade oli enemmänkin doom metalliin nojautuva levy, jossa kuuli vaikutteita muun muassa Candlemassilta. Levyn julkaisun jälkeen seurasi kiertue muun muassa Vaderin ja Graven kanssa. Näihin aikoihin julkaistiin single Spearhead, joka sisälsi pidennetyn remix-version kyseisestä kappaleesta, pari uutta kappaletta ja kappaleen Dying Greed.
Tämä Bolt Throwerin yhteydessä yleensä mainittu "legendaarinen kokoonpano" näytti tältä (1989-1994):
Karl Willetts - laulu
Gavin Ward - kitara
Barry Thompson - kitara
Jo Bench - basso
Andy Whale - rummut
Seuraava albumi ...For Victory julkaistiin vuonna 1994. Se oli Karl Willetsin ja Andrew Whalen viimeinen albumi. Kummatkin poistuivat yhtyeestä muuttaakseen koko elämäntapansa. ...For Victory -albumi oli melkein paluu thrash metal- ja hardcore-juurille - unohtamatta kuitenkaan doom metal -vaikutuksia. Tällä levyllä Willetsin lauluääni ei ollut niin möreä, vaan enemmän hardcore punkin tyylistä. Albumin rajoitettu versio sisälsi myös live-CD:n. Levyn julkaisun jälkeen Karlin paikkasi Martin van Drunen ja Andrewin Martin Kearns.
Historia > Vuodet 1995-2014

Vuosina 1995 ja 1996 Bolt Thrower kiersi Eurooppaa lukuisilla kiertueilla. Vuonna 1997 Martin van Drunen päätti lähteä yhtyeestä, koska hän ei tuntenut oloaan kotoisaksi. Hetki tämän jälkeen lähti myös Martin Kearns, jonka pian korvasi Alex Thomas. Karl Willets liittyi yhtyeeseen väliaikaisesti äänittääkseen lauluraidat seuraavaa albumia varten. Levy-yhtiö vaihtui Earachesta Metal Blade Recordsiin, ja Mercenary-albumi näki päivänvalon 8. syyskuuta 1998, tosin Yhdysvalloissa vasta 10. lokakuuta. Albumi oli taas hieman hitaampi kuin aikaisemmat, vaikkakin levyllä oli hyvin raskaat soundit. Mercenaryn äänityksien jälkeen Karl lähti yhtyeestä jälleen kerran, ja vakituiseksi laulajaksi tuli Dave Ingram, joka oli aikaisemmin tuurannut ainakin yhdellä keikalla Saksassa.
Vaikka Bolt Thrower ei ollut enää Earachen tallissa, julkaisi kyseinen levy-yhtiö marraskuussa 1998 demokokoelman Who Dares Wins, joka sisälsi muun muassa Spearhead- ja Cenotaph-EP:t. Yhtye ei pitänyt tästä, koska se oli Earachelle helppo rahantulolähde eikä suositellutkaan sen ostoa kenellekään. Lyhyen kiertueen jälkeen 2001 Bolt Thrower alkoi työstää uutta albumia: 9-kappaleinen (digipak-versiossa yksi bonus) Honour, Valour, Pride äänitettiin kesä–syyskuussa ja julkaistiin vuoden loppupuolella. Alex Thomas päätti lähteä yhtyeestä, koska hän oli kyllästynyt Bolt Throwerin musiikilliseen suuntaukseen.
Vuonna 2004 yhtye työsti uutta materiaalia tulevaa albumia varten. Se oli suunniteltu äänitettäväksi toukokuussa, ja julkaistavaksi vuoden lopussa, mutta juuri ennen albumin äänityksiä Dave Ingram päätti poistua, lähinnä terveysongelmien vuoksi. Tämä keskeytti äänitykset ja kiertueet hetkeksi, kunnes 18. marraskuuta ilmeni, että Karl Willetts oli jälleen kerran liittynyt yhtyeeseen. Albumin äänitykset alkoivat touko-kesäkuussa 2005. Uudelle kokopitkälle on annettu nimeksi Those Once Loyal, ja se julkaistiin marraskuun keskivälillä 2005. Yhtye myös kiersi Euroopassa tammi–helmikuussa 2006.
Those Once Loyal-albumi oli yhtyeen mielestä "se" paras levy, mistä syystä seuraavan albumin nauhoitukset ja julkaisi päätettiin siirtää hamaan tulevaisuuteen.
Historia > Vuodet 2015-2016, Martin Kearnsin kuolema ja yhtyeen hajoaminen

Syyskuussa 2015 yhtyeen pitkäaikainen rumpali Martin Kearns kuoli äkillisesti 38-vuoden iässä. Tasan vuoden päästä syyskuussa 2016, Bolt Thrower ilmoitti virallisesti hajoamisestaan.
Historia > Vuosi 2017

Maaliskuussa 2017, Kearnsin 40-vuotispäivänä, yhtye julkaisi kotisivuillaan vihjailevan viestin yhtyeen mahdollisesta paluusta.
Kokoonpano

Barry Thomson – kitara (1986–2016)
Gavin Ward – kitara (1987–2016), basso (1986–1987)
Jo-Anne Bench – basso (1987–2016)
Karl Willetts – laulu (1988–1994, 1997–1998, 2004–2016)
Martin Kearns – rummut (1994–1997, 1999–2015)
Entiset jäsenet
Alex Tweedy – basso (1987)
Alan West – laulu (1986–1988)
Dave Ingram – laulu (1997, 1998–2004)
Martin van Drunen – laulu (1994–1997)
Alex Thomas – rummut (1997–1999)
Andrew Whale – rummut (1986–1994)
Diskografia

| --- | --- |
 Studioalbumit In Battle There Is No Law (1988,  Vinyl Solution)  Realm of Chaos – Slaves to Darkness (1989,  Earache Records; remasteroitu versio 2005)  War Master (1991,  Earache Records)  The IVth Crusade (1992,  Earache Records)  ...For Victory (1994,  Earache Records)  Mercenary (1998,  Metal Blade Records)  Honour – Valour – Pride (2001,  Metal Blade Records)  Those Once Loyal (2005,  Metal Blade Records) EP:t The Peel Session (1988,  Strange Fruit)  Cenotaph (1990,  Earache Records)  Spearhead (1993,  Earache Records) :  Livealbumit War (1994,  Earache Records) Kokoelmat The Peel Sessions 1988–90 (1991,  Strange Fruit)  Who Dares Wins (1998,  Earache Records)  The Best of Bolt Thrower (2016) Demot In Battle There Is No Law (1987,  omakustanne, C-kasetti)  Concession of Pain (1987,  omakustanne, C-kasetti) Musiikkivideot The IVth Crusade (1992)  ...For Victory (1998)  Inside the Wire (2000)  Cenotaph (2001)
Aiheesta muualla

Virallinen sivusto
Metal Blade -levy-yhtiön Bolt Thrower -esittely
Epävirallinen keskustelupalsta (Arkistoitu – Internet Archive)
In Battle There Is No Law (1988) myös uudelleenjulkaistiin vuonna 1992
Clifford Curzon

Clifford Curzon
Clifford Curzon (18. toukokuuta 1907 Lontoo – 1. syyskuuta 1982 Lontoo) oli brittiläinen pianisti. Hän aloitti pianonsoiton vakavan opiskelun 6-vuotiaana kokeiltuaan jo sitä ennen viulua. 12-vuotiaana hän pääsi Royal Academy of Musiciin, ja ensimmäisen julkisen esiintymisensä hän teki 16-vuotiaana. Pian tämän jälkeen hän aloitti opettamisen Royal Academyssa, jonka professori hän oli jo 19-vuotiaana.
Curzon opiskeli myös Artur Schnabelin johdolla Berliinissä ja sai lisäksi opetusta Wanda Landowskalta ja Nadia Boulangerilta. Heinäkuussa 1931 Curzon meni Pariisissa naimisiin cembalisti Lucille Wallacen kanssa. Hänellä oli kaksi adoptoitua poikaa, jotka jäivät orvoiksi, kun heidän äitinsä, sopraano Maria Cebotari kuoli vuonna 1949.
Yhdysvaltain-debyyttinsä Curzon teki vuonna 1939, ja hän esiintyi siellä säännöllisesti myöhemminkin sekä resitaaleissa että sellaisten kapellimestarien kuin Bruno Walterin, George Szellin, Eugene Ormandyn ja Alexander Smallensin johdolla orkesterin kanssa. Hänen levytyksistään tuli myyntimenestyksiä. Hänellä oli laaja ohjelmisto, johon kuului muun muassa yli 50 konserttoa ja joka kattoi eri aikakaudet varhaisista klassikoista nykyteoksiin. Virgil Thomson piti Curzonia romanttisen ohjelmiston tyydyttävimpänä tulkitsijana. Curzon oli myös huomattava Mozartin tulkitsija.
Curzon lyötiin ritariksi vuonna 1977. Hän kuoli vuonna 1982 pitkään sairastettuaan.
Aiheesta muualla

Naxos: Clifford Curzon (englanniksi)
Culex acutipalus

| Culex acutipalus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  acutipalus
Kaksiosainen nimi
 Culex acutipalus  (Colless, 1965) 
Infobox OKNimi-testi OK: 
Culex acutipalus on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Donald Henry Colless vuonna 1965. Sillä ei ole alalajeja.
Aiheesta muualla

University of Michigan, Animal Diversity Web (ADW): Culex acutipalus (englanniksi)
Culex abonnenci

| Culex abonnenci> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  abonnenci
Kaksiosainen nimi
 Culex abonnenci  (Clastrier, 1970) 
Infobox OKNimi-testi OK: 
Culex abonnenci on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran J. Clastrier vuonna 1970. Se muistuttaa paljon muita sukunsa lajeja.
Aiheesta muualla

University of Michigan, Animal Diversity Web (ADW): Culex abonnenci (englanniksi)
Culex abominator

| Culex abominator> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  abominator
Kaksiosainen nimi
 Culex abominator  (Knab, 1909) 
Infobox OKNimi-testi OK: 
Culex abominator on hyttysten (Culicidae) heimoon ja kaksisiipisten (Diptera) lahkoon kuuluva hyönteinen. Lajin kuvasi tieteelle ensimmäisen kerran Frederick Knab vuonna 1909.
Levinneisyys

Lajia tavataan Texasissa, Yhdysvalloissa.
Dasos Capital

| Dasos Capital Oy |
| --- | --- |
Yritysmuoto:  osakeyhtiö
Perustettu:  2005 
Toimitusjohtaja:  Olli Haltia 
Liikevaihto:   3,5 milj. € (2017) 
Liikevoitto:   2,1 milj. € (2017) 
Henkilöstö:   14 (2017) 
Kotisivu:  www.dasos.fi
Infobox OKVirheellinen NIMI-arvo: 
Dasos Capital on suomalainen, vuonna 2005 perustettu metsärahastoyhtiö. Se lukeutuu toimialansa ensimmäisiin Euroopassa. Yhtiö keskittyy metsäomistusten hallinnointiin ja kehittämiseen Euroopassa ja kehittyvissä talouksissa. Hallinnoitujen rahastojen sijoittajat ovat instituutioita, pääosin eläke- ja vakuutusyhtiöitä. Suurin osa asiakkaista on ulkomaisia instituutioita.
Kaikki rahastoihin kuuluvat metsät ovat PEFC-sertifioituja ja/tai FSC-sertifioituja.
Dasos Capital on sitoutunut YK:n vastuullisen sijoittamisen periaatteisiin. Lisäksi se on jäsenenä Suomen vastuullisen sijoittamisen foorumissa (FINSIF).
Crunch time

Crunch time on urheilussa kriittinen aika, jolloin tarvitaan ratkaisevia päätöksiä.
Videopeliteollisuudessa termillä crunch time (myös crunch mode tai vain crunch) tarkoitetaan jaksoa ylityötä, jolloin työviikko voi venyä jopa 80-tuntiseksi ja josta ei usein saa korvausta. Intohimoisesti luovaan työhön suhtautumisessa voi olla tavallista tehdä paljon pitkiä päiviä, mutta asian normalisoituminen on ongelma, joka johtaa työuupumukseen. Pahimmillaan crunch time on otettu mukaan aikatauluun alusta lähtien. Electronic Artsia vastaan nostettu oikeuskiista maksamattomista ylitöistä ratkaistiin pelikehittäjien hyväksi vuonna 2006.
Episodimaisissa ja live service -julkaisuissa jatkuva seuraavan osan julkaisu on johtanut toistuvaan crunch-tilaan lyhyellä aikasyklillä.
International Game Developers Association (IGDA) on kiinnittänyt huomiota elämänlaadun heikkenemiseen crunch timen seurauksena. Ratkaisuna ongelmaan on havaittu alalla oleva tarve järjestäytyä ammattiyhdistyksiin ja jonka seurauksena perustettu Game Workers Unite -liike.
Aiheesta muualla

How Video Games Are Made (ranskaksi)(englanniksi)
Charnois

| Charnois |
| --- | --- |
 Yleisnäkymä
 Charnois
 Koordinaatit: 50°06′28″N, 4°49′48″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  5,6 km²
Väkiluku (2019):  73 
 – Väestötiheys:  13 as./km²
Kunnan numero:  08106
Infobox OKVirheellinen NIMI-arvo: 
Charnois on kunta Pohjois-Ranskassa Ardennesin departementissa Grand Estin alueella. Se sijaitsee noin 50 kilometriä Charleville-Mézièresin kaupungista pohjoiseen ja rajoittuu Belgian rajaan.
Saint-Rémin kirkko
Kunnan keskustassa oleva Saint-Rémin kirkko on vuodelta 1750. Kunnan suihkulähde on vuodelta 1864, ja se on omistettu pyhälle Quirinukselle. Pyhä Quirinus oli kristinuskoon kääntynyt roomalainen upseeri, joka koki marttyyrikuoleman, ja jonka ruumis heitettiin järveen.
Aiheesta muualla

Kuvia tai muita tiedostoja aiheesta Charnois Wikimedia Commonsissa
Daskalió

Daskalió (kreik. Δασκαλιό) tai Daskaleió (Δασκαλειό) tai Daskália (Δασκάλια) tai Dakalió (Δακαλιό) voi viitata seuraaviin paikkoihin Kreikassa:
Daskalió, saari Kykladien saariryhmässä Kéroksen saaren Kávoksen edustalla, osa Kávos-Daskalión arkeologista kohdetta
Daskalió eli Daskaleió, Alkyonidiensaariin kuuluva saari Korintinlahdessa
Daskaleió eli Daskalió eli Daskália, saari Argo-Saronisten saarten saariryhmässä
Daskaleió eli Daskalió, saari Itä-Attikan rannikolla
Daskaleió eli Daskalió eli Daskaleía, saari Lakonian rannikolla
Daskaleió eli Daskalió eli Dakalió, saari Pohjoisen Egean saarten saariryhmässä lähellä Psaráa
Daskália, saariryhmä Jooniansaarten saariryhmässä lähellä Paxósta
Petrokáravo eli Daskaleió, saari Dodekanesian saariryhmässä lähellä Pátmosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daskalió”, voi hakea sivunnimihaulla, laajalla sivunnimihaulla tai tekstihaulla.
Christophe Ohrel

Christophe Ohrel
Christophe Ohrel (s. 7. huhtikuuta 1968 Strasbourg, Ranska) on sveitsiläinen jalkapalloilija, pelipaikaltaan keskikenttäpelaaja.
Ohrel on pelannut maajoukkueessa 56 ottelua, joissa hän on tehnyt kuusi maalia. Hän on ollut mukana yksissä MM-kisoissa, vuonna 1994 pelaten kaikki Sveitsin neljä ottelua.
Sveitsin joukkue – Jalkapallon MM-kilpailut 1994
1 Pascolo |
2 Hottiger |
3 Quentin |
4 Herr |
5 Geiger |
6 Bregy |
7 Sutter |
8 Ohrel |
9 Knup |
10 Sforza |
11 Chapuisat |
12 Lehmann |
13 Egli |
14 Subiat |
15 Grassi |
16 Bickel |
17 Fournier |
18 Rueda |
19 Studer |
20 Sylvestre |
21 Wyss |
22 Brunner |
Valmentaja Hodgson
Dassa-Zoumé

| Dassa-Zoumé |
| --- | --- |
 Dassa-Zoumé
 Koordinaatit: 7°45′N, 2°11′E 
Valtio:   Benin
Departementti:  Collines
Väkiluku (2013):  112 122
Aikavyöhyke:  UTC+1
Infobox OKVirheellinen NIMI-arvo: 
Dassa-Zoumé eli lyhyemmin Dassa on kaupunki Collinesin departementissa Beninissä. Siellä oli vuonna 2013 Benin tilastokeskuksen mukaan 112 122 asukasta. Se sijaitsee Cotonoun–Paracoun rautatien ja Beninin tärkeimmän pohjois–etelä-suuntaisen maantien varrella. Kaupunki tunnetaan pyhiinvaelluspaikkana, koska Neitsyt Marian sanotaan ilmestyneen La Grotte Marial Notre Dame d'Arigbon luolassa, jonka ympärille on nykyään rakennettu kirkko.
Dassa-Zoumé on ollut vuodesta 2016 alkaen Collinesin departementin pääkaupunki.
Cardiff

| Cardiff (City and County of Cardiff) Dinas a Sir Caerdydd |
| --- | --- |

 lippu:  vaakuna

 Koordinaatit: 51°29′07″N, 3°11′12″W 
Valtio:   Yhdistynyt kuningaskunta
Maa:   Wales
Hallintoalue:  Cardiff
Alue:  Etelä-Wales
ONS-Koodi:  00PT
Hallinto:  
 – Kunnanhallinnon johtaja:  Huw Thomas
Pinta-ala:  
 – Kokonaispinta-ala:  140,9 km²
Väkiluku (2017):  362 756
 – Väestötiheys:  2 574,6 as./km²
 – Metropolialue:  1 097 000
Aikavyöhyke:  UTC±0
 – Kesäaika:  UTC+1
Motto::  The red dragon will lead the way kymriksi Y ddraig goch ddyry cychwyn
 
 Cardiff 
Infobox OKVirheellinen NIMI-arvo: 
Cardiff (kymriksi Caerdydd) on Walesin pääkaupunki ja suurin kaupunki, sekä yksi Walesin hallintoalueista. Varsinaisen kaupungin väkiluku on noin 360 000, mutta koko metropolialueen väkiluku on 1 097 000.
Nimen alkuperä

Nimi ″Cardiff″ on englanninkielinen mukaelma kymrin sanasta Caerdydd. Caer on ″linnoitus”, mutta dyddin merkityksestä kiistellään – Taffjoki tai Aulus Didius ovat ehdokkaiden joukossa.
Historia

Nykyisen Cardiffin historia alkaa roomalaisten vuonna 75 rakentamasta linnaleiristä. Leiri hylättiin 300-luvun loppupuolella. Se oli rakennettu paikalle, jossa Gloucesterista Carmartheniin kulkenut tie ylitti Taffjoen.
Vuonna 1091 paikalle alettiin rakentaa linnaa. Cardiffin linna on ollut kaupungin sydän siitä asti. Linna oli seuraavien 450 vuoden ajan Glamorganin aluetta hallinneiden lordien kotipaikkana. Linnan ympärillä oli pieni muurien ympäröivä kaupunki, joka toimi markkina- ja satamakaupunkina.
Edvard VI perusti vuonna 1550 Cardiffin lordin ja Cardiffin linnan hoitajan asemat ja antoi ne Herbertin suvulle. Arvot siirtyivät vuonna 1776 avioliiton kautta Buten jaarlille. Buten suku kunnosti linnan asuinrakennukseksi ja oli muutenkin vaikuttamassa merkittävästi Cardiffin kehittymiseen.
Cardiff oli pikkukaupunki 1800-luvun alkupuolelle asti, mutta teollinen vallankumous lisäsi sen merkittävyyttä satamakaupunkina. Sen pohjoispuolelta Merthyr Tydfilistä alettiin kaivaa 1700-luvun toisella puoliskolla hiiltä ja rautamalmia. Merthyr Tydfilistä Cardiffiin kulkeva Glamorganshiren kanava avattiin liikenteelle vuonna 1794. Cardiffissä oli vuonna 1801 vain 1 870 asukasta, mutta 1800-luvun jatkuvan kasvun jälkeen kaupungissa oli vuonna 1901 jo 164 000 asukasta.
Cardiff sai kaupunkioikeudet 1905, ja vuonna 1913 kaupungin satama oli kasvanut maailman suurimmaksi hiilisatamaksi. Hiilikuljetukset alkoivat kuitenkin vähentyä vuoden 1918 jälkeen, ja ne loppuivat kokonaan vuonna 1963. Cardiff on senkin jälkeen kuitenkin pitänyt asemansa Walesin suurimpana kaupungina, ja vuonna 1955 siitä tuli Walesin pääkaupunki.
Cardiffin satama on ollut merkittävä hiilisatama. Sen merkitys hiipui välillä mutta nykyisin siitä on tulossa kulttuuri- ja yöelämän keskus.
Hallinto

Cardiff on Walesin pääkaupunki. Sillä on kaupunginoikeudet, ja se muodostaa oman itsenäisen hallintoalueensa. Cardiffin kaupunginvaltuustossa on 75 jäsentä, jotka valitaan vaaleilla neljän vuoden välein. Valtuuston tärkein elin on niin sanottu hallitus, jonka johtajan valtuusto valitsee. Hallitukseen kuuluu enintään yhdeksän jäsentä, ja sen johtaja valitsee muut jäsenet.
Talous

Cardiff on Walesin talouselämän keskus, ja vuonna 2016 kaupunki tuotti 17 prosenttia bruttoarvonlisäyksestä. Bruttoarvonlisäys myös kasvoi 5,7 prosentin vuosivauhtia, nopeammin kuin Walesissa tai koko Britanniassa. Asukasta kohden bruttoarvonlisäys on Britannian merkittävimpien kaupunkien keskiluokkaa, mutta niihinkin verrattuna talouskasvu on nopeta.
Bruttoarvonlisäykseltään merkittävin talouden ala vuonna 2016 oli julkishallinto, koulutus ja terveydenhuolto. Sen jälkeen tulivat liikenne ja ruoka, ammattilliset ja hallinnolliset palvelut sekä kiinteistökauppa. Muihin Britannian merkittäviin kaupunkeihin verrattuna Walesissa korostuvat maatalous, kaivosteollisuus, energia ja vesi- ja jätehuolto sekä finanssi- ja vakuutuspalvelut.
Vuonna 2017 Cardiffin 16–64-vuotiaista asukkaista 74,9 prosenttia osallistui työvoimaan. Lukema on Britannian keskiarvoa pienempi, mutta se selittyy osaltaan sillä, että 44,3 prosenttia näistä on opiskelijoita. Työttömyysaste vuonna 2017 oli 6,1 prosenttia. Se on Walesin ja Britannian keskiarvoa suurempi, vaikka prosenttiosuus on pienentynyt selvästi vuoden 2012 jälkeen.
Liikenne > Lentoliikenne

Cardiffin lentoasema (CWL) sijaitsee 19 kilometrin päässä Cardiffin keskustasta. Lentoasema tarjoaa kansallisia ja kansainvälisiä lentoyhteyksiä. Eniten lentoja (pl. Britannian sisäiset) on Alankomaihin, Espanjaan ja Irlantiin.
Liikenne > Raideliikenne

Cardiffin keskusrautatieasema on Walesin suurin rautatieasema, jota hyödyntää 12,6 miljoonaa matkustajaa vuodessa. Asemalla on yhdeksän laituria. Asemalta lähtee suoria yhteyksiä mm. Walesin sisäisiin kohteisiin, kuten Newportiin, Wrexhamiin ja Holyheadiin. Lisäksi on suoria Britannian sisäisiä yhteyksiä mm. Lontooseen, Manchesteriin ja Bristoliin.
Väestö

Walesin tilastokekuksen mukaan Cardiffin asukasluku vuoden 2017 puolessa välissä oli 362 756. Cardiffin väestö kasvoi 11 prosenttia vuodesta 2005 vuoteen 2015. Britannian keskeisimmistä kaupungeista vain Manchester ja Nottingham kasvoi nopeammin.
Cardiffin väestön ikärakenteen erityispiirre muuhun Britanniaan verrattuna on 15–34-vuotiaiden suuri osuus ja toisaalta yli 40-vuotiaiden pienempi osuus. Nuorten isoon osuuteen vaikuttaa kaupungin yliopistot. Noin puolet koko Walesin opiskelijoista käyvät yhtä Cardiffin kolmesta yliopistosta.
Vuoden 2011 väestönlaskennan mukaan 80 prosenttia cardiffilaisista oli valkoihoisia brittejä. Heidän osuutensa oli vielä vuoden 2001 väestönlaskennassa ollut 88 prosenttia. Muualta tulleita valkoihoisia oli 3,5 prosenttia väestöstä. Intialaisia, pakistanilaisia ja afrikkalaisia oli kaikkia noin kaksi prosenttia väestöstä.
Kulttuuri

Cardiffissa järjestetään joka toinen vuosi BBC Singer of the World -kilpailu. Siellä teki läpimurtonsa esimerkiksi walesilainen oopperalaulaja Bryn Terfel, joka tuli 1989 toiseksi Dmitri Hvorostovskin jälkeen.
Urheilu

Jalkapallojoukkue Cardiff City FC (perustettu 1899 nimellä Riverside AFC) pelaa Englannin toiseksi korkeimmalla sarjatasolla Mestaruussarjassa. Joukkue on pelannut Valioliigassa viimeksi kaudella 2018-2019. Cardiff City pelaa ottelunsa 33 280-paikkaisella Cardiff City Stadiumilla, joka on myös Walesin jalkapallomaajoukkueen kotikenttä. Lisäksi kaupungissa on Walesin Valioliigassa pelaava Cardiff Metropolitan University FC, joka pelaa kotiottelunsa Cardiffin Metropolitan Universityn kampuksella. Cardifissa on myös lukuisia alasarjajoukkueita, kuten Caerau (Ely) AFC, Bridgend Street AFC ja Cardiff Corinthians FC.
Cardiffissa on jääkiekkojoukkue Cardiff Devils, joka pelaa kotiottelunsa 3 088-paikkaisessa Ice Arena Wales -jäähallissa (sponsorinimeltään Vindico Arena). Devils on kuudella mestaruudellaan Britannian kolmanneksi menestynein jääkiekkojoukkue.
Kaupungissa pelaa krikettijoukkue Glamorgan County Cricket Club ja lukuisia rugbyjoukkueita, joista Cardiff Rugby (vuoteen 2021 saakka Cardiff Blues) pelaa kansainvälisessä United Rugby Championship -liigassa. Joukkue pelaa kotiottelunsa 12 125-paikkaisella Cardiff Arms Parkilla.
Cardiffissa on suuri urheilustadion Millennium Stadium, jossa on pelattu viime vuosina muun muassa Englannin FA Cupin loppuotteluita.